ઉપવાસ પર બેઠેલા હાર્દિકને મળવા માટે આજે પૂર્વ કેન્દ્રિય મંત્રી યશવંત સિન્હા તેમજ ભાજપના સાંસદ શત્રુઘ્ન સિન્હા પહોંચ્યા હતા. પત્રકારો સાથે વાત કરતા યશવંત સિન્હાએ જણાવ્યું હતું કે, હાર્દિક 11 દિવસથી ઉપવાસ પર બેઠેલો હોવા છતાં કેન્દ્ર કે રાજ્ય સરકાર તેની નોંધ પણ નથી લેતી. તેમણે એવું પણ કહ્યું હતું કે, સમગ્ર દેશમાં ખેડૂતોની હાલત ખરાબ છે, અને તેમનું દેવું માફ થવું જોઈએ. શત્રુઘ્ન સિન્હાએ ગુજરાત સરકારની ટીકા કરતા કહ્યું હતું કે, ભાજપ શાસિત કેટલાક રાજ્યોમાં ખેડૂતોનું દેવું માફ થતું હોય તો ગુજરાતમાં કેમ નહીં? શત્રુઘ્ન સિન્હાએ કહ્યું હતું કે, હાર્દિકનું આંદોલન કોંગ્રેસ પ્રેરિત નથી, પરંતુ સર્વદળ પ્રેરિત છે, કારણકે તમામ પક્ષોની લાગણી તેઓ વ્યક્ત કરી રહ્યા છે.